2.+Må+beskrive+hvordan+tilbudet+skal+dekke+juridiske+elementer.

Inndekning av juridiske elementer skjer i modul 4. I modul 4 kan vi gå inn på grunnleggende og bærende prinsipper i forvaltningen: saklighet, likebehandling, forsvarlighet, saksutredning, forutberegnelighet, legalitet, offentlighet og generelle saksbehandlingsregler som veiledningsplikt, saksbehandlingstid, habilitet, taushetsplikt. I tillegg kan det her tas inn både kunnskaps.- og ferdighetsstoff på utøvelse av godt faglig skjønn basert på: Lovens formål og øvrige bestemmelser, Forvaltningens generelle prinsipper, Direktiver, retningslinjer, bestemmelser, innarbeidet praksis. Dette kan så kobles til hvordan man både legalt og legitimt legger til rette for og gjennomfører innovasjoner og utviklingsarbeid. Disse prinsippene må ses i sammenheng med utviklingen i offentlig sektor generelt og i skolesektoren spesielt, slik at den forvaltningsmessige tilstand og praksis bevisstgjøres som en funksjon av en rekke påvirkninger, styringssignaler og egen handlefrihet, jf. punktene under ferdigheter i konkurransegrunnlaget og temaer i modul 4. Modulen må derfor primært ta opp prinsipper og overordnede synspunkt og så kombinere det.

Legalitet, legitimitet og lojalitet er helt sentrale begrep som må analyseres og problematiseres. Det er nettopp i tilknytning til disse tre hovedbegrep, som også konkurransegrunnlaget fokuserer at man gjennom caser og forskning og erfaringskunnskap kan arbeide med kunnskaper, ferdigheter og holdninger i en skole som opererer i skjæringspunktet mellom politiske styringssignaler, administrative føringer på ulike nivå og skolens daglige virksomhet. Her er vi midt i modulen, og en slik gjennomgang betinger blant annet at en åpent får fram hvilke spenningsforhold som kan herske mellom prinsippene i Opplæringslov og Kunnskapsløft og den kommunale  styringsstruktur.

Når det gjelder personalledelse, forhandlingskompetanse og det som går mer på arbeidsmiljølov, lønnsforhandlinger etc. kan det antagelig knyttes tydeligere til modul 3 om skoleorganisasjonen.

MODUL 4: Skolen mellom politikk, administrasjon og pedagogikk
Modulen vil ha hovedfokus på de institusjonelle sidene ved skolen, som del av offentlige forvaltning, byråkrati, og i offentlig myndighetsutøvelse mer generelt. Store omstillingsprosesser i offentlig forvaltning øver et stort press på etablerte samfunnsinstitusjoner, samtidig med en pågående profesjonell og faglig debatt internt i institusjonene. Siktemålet med denne modulen er å videreutvikle deltakernes forståelse av sammenhengene mellom den daglige virksomhet i skolen og politiske prosesser, med de pågående skolereformer som grunnlag. Dette innebærer innsikt i og forståelse for hvordan rektor handler på vegne av sentrale og lokale myndigheter. Forvaltningsendringer vil også bli knyttet opp mot internasjonale trender. De sentrale begrepene legalitet, legitimitet og lojalitet, i spenningsforholdet mellom prinsippene i Opplæringslov, Kunnskapsløftet og den kommunale/fylkeskommunale styringsstrukturen, vil bli analysert og problematisert.

Mål for modul 4: Studentene skal · Være rustet til å analysere og lede virksomheten på egen skole i lys av nasjonal og lokal vedtatt politikk · Utvikle innsikt i og forståelse av det legale grunnlaget for skolens virksomhet og ledelse, og regelverkets rammer for skolens handlingsrom · Utvikle kunnskap om saksbehandling i skolen og sørge for god intern administrasjon, styring og kontroll

Studentene skal utvikle //kunnskaper// om: >> >>
 * Skolen som forvaltningsorgan
 * skolens plass i forvaltningen - offentlighet
 * personalforvaltning og medbestemmelse, arbeidsgivers og arbeidstakers rettigheter og plikter
 * avtaleverk, normer og spilleregler i arbeidslivet
 * prinsipper, saksbehandling, vedtak, klage
 * Skolens handlingsrom
 * læreplanene i Kunnskapsløftet
 * skjønnsutøvelse og forholdet til annet regelverk
 * Offentlig økonomi og ressursforvaltning, og skolelederen som økonomi- og resultatansvarlig.
 * Styringssystemer - fra innsatsstyring til resultatstyring
 * Administrasjon, IKT, budsjett og regnskap

Studentene skal utvikle //ferdigheter// gjennom arbeid med obligatoriske oppgaver som krever innsikt i og forståelse av:
 * Saksbehandling i skolen og regelverkets rammer for skolens handlingsrom
 * Det legale grunnlaget for skolens virksomhet og ledelse
 * Oppfølging av resultater fra tilsyn og tilrettelegge for og styre lokalt læreplanarbeid og utviklingsarbeid